Document ID: /roh_data/filtered/fineweb-2-filterrobots_roh.jsonl.gz/68505

Urs da tschigulatta damogna l'urset da gumma
- Mesemna, 23.9.2015, 12:06
Il producent da tschigulatta Lindt gudogna la dispita cun il concern tudestg Haribo per ils dretgs da l'urs dad aur.
Il Tribunal federal da cassaziun tudestg ha dà raschun al concern svizzer. L'urs dad aur na violeschia betg la marca da l'urs da Haribo e na saja er betg ina copia dals «Gummibärlis».
Lindt producescha dapi il 2011 l'urs da tschigulatta en folia dad aur. Haribo ha vulì bandischar l'urs da tschigulatta dals regals perquai ch'il concern tudestg producescha gia dapi ils onns 60 ses «Gummibärlis» ed ha laschà proteger la marca «Goldbären».
Suenter che pliras instanzas avevan gia dà raschun a Lindt era Haribo ì en revisiun tar il Tribunal federal da cassaziun en Germania. Lez ha ussa refusà definitivamain il plant.
RR novitads 12:00